המכללה האקדמית עמק יזרעאל הציעה, החל משנת 1995, לימודי תקשורת במסגרת מגמה בלימודים רב-תחומיים במדעי החברה. ככל שהתגבשה תכנית הלימודים, נצבר ניסיון בהוראה וגויסו אנשי סגל – הגישה המכללה בקשה למועצה להשכלה גבוהה, לפתיחת תכנית לימודים לתואר ראשון בתקשורת. החוג, במתכונת חד חוגית, המשלבת בין לימודים תיאורטיים ללימודים מעשיים, נוסד בשנת 2002. הבקשה האחרונה, הוגשה למל"ג בשנת 2005 והמכללה קיבלה אישור החל ממאי 2007. החוג קיבל הסמכה קבועה ביולי 2012.

מראשית דרכו, שוקד החוג לתקשורת על תכנית לימודים עדכנית ומעמיקה, המעניקה לתלמידי החוג ידע עיוני רחב ומגוון בנושאים שונים בחקר תקשורת והתרבות, ידע אשר מספק כלים לחשיבה עצמאית, ביקורתית ויצירתית ומהווה בסיס איתן להמשך לימודים מתקדמים, בצד התנסות מעשית בכל תחומי העשייה התקשורתית. בשנת 2009 נחנך בניין חדש כמרכז התקשורת של המכללה שרוכזו בו כל לימודי התקשורת העיוניים והמעשיים. במרכז התקשורת כיתות לימוד מצוידות מחשבים וציוד הקרנה, אולם קולנוע גדול, אולפן טלוויזיה, אולפני רדיו וחדרי עריכה מאובזרים. כל אלו, הפכו את המרכז לאבן שואבת לסטודנטים ולקהילה כולל פעילויות כמו שידורי רדיו, פסטיבל שנתי בהפקה של סטודנטים, מגזין קהילתי, עיתון מקוון ועוד. החוג פועל במהלך השנים להגברת הקשר בינו לבין בתי הספר התיכוניים בעמק. פעילות סדנאות לנוער התקיימה באולפני החוג במהלך השנים עם מגמת התקשורת של אורט עפולה, עם בתי ספר בנצרת עלית ובית הספר האזורי ביפעת.

חברי הסגל בחוג נפגשים במהלך כל השנים בפורום ועדת הוראה מדי חודש, בסמינר מחלקתי, רב-שיח דו-שנתי ובוועדות שונות כמו ועדת שיווק, פורום יועצות לענייני סטודנטים, ועדת כנסים, ועדת חריגים ובקבוצות שונות למחשבה משותפת כמו ועדת היגוי בנוגע לעדכון תכני הקורסים למגמות המשתנות ולתיאום בין הקורסים הנלמדים בחוג. כפועל יוצא של עדכון התכנים למגמות המשתנות הוחלט להציע לסטודנטים, החל משנת 2015 ולאחר קבלת האישור, שלושה מסלולי התמחות החל משנת לימודיהם השנייה

1. תקשורת דיגיטלית
2. תקשורת שיווקית
3. טלוויזיה ורדיו

בשל מיעוט נרשמים להתמחות רדיו וטלוויזיה הוגשה בקשה לפתוח שני מסלולים. החל משנת 2019 בוחרים הסטודנטים בחוג לתקשורת, באחת משתי ההתמחויות, החל משנת לימודיהם השנייה

1. תקשורת שיווקית
2. ניהול תוכן